Таҳма

мини|Намоди посгоҳи фармондеҳии таҳма дар нақшаҳои низомии шуравӣ.<br>Кӯтаҳнавишти намуна:<br>''2/9 мср — 2-юм таҳма аз 9-ум вашти тирандоз''
thumb|right|Намоди стандарти НАТО барои таҳма
**Таҳма** () — яконе зербахш дар нерӯҳои мусаллаҳ, ки аз ду ё чанд разма ташкил шуда ва бахше аз вашт аст; даста, взвод.

## Вожашиносӣ
«*Таҳма*» исмест, ки аз сифати «*таҳм*» ‘*нерӯманд*’ ( ‘*нерӯманд*’  

Бино бар ин, «*таҳма*» ба ҷои «*взвод*» ва «*[[таҳмадор]]*» ба ҷои «*лейтенанти хурд*» (аз  <  «*ҷонишин; муъовин*») ва дар пайравӣ аз он вожаҳои «*[[таҳмабон]]*» ва «*[[таҳмабад]]*» сохтаву барои ҷойгузинии дараҷаҳои низомии «*лейтенант*» ва «*лейтенанти калон*» ба Вазорати мудофиаи Ҷумҳурии Тоҷикистон пешниҳод шудаанд.

## Пешина

*Таҳма* ҳамчун якони размӣ нахустин бор дар сипоҳи Ашкониён (250 то милод — 224) дар пайравӣ аз «*тагма*» () дар сипоҳи подшоҳии Руми Шарқӣ ташкил шуда ва яконе буда, ки 100 — 500 сарбозро дар бар мегирифтааст. 

Дар сипоҳи Сосониён (224 — 651), ки созмони бахшбандии даҳгониро аз сипоҳи Ашкониён ба ирс бурда буд, низ яке аз ягонҳо *таҳма* () ном доштааст. 

Ҳар *таҳмае* 50 — 100 сарбозро дар бар мегирифта ва аз чанд *[[разма]]* () ташкил мешуда, ки ҳар кадоме 10 сарбоз доштааст.

## Фармондеҳӣ ва шумори нерӯҳо
*Фармондеҳии таҳма* маъмулан ба яке аз *[[Саркарда|саркардагон]]* ё размсозон ва гоҳе низ размороҳо вогузор мешавад. Ҳамакнун фармондеҳӣ ва шумори нерӯҳои *таҳмаҳои тароразмӣ* (таҳмаҳои муҷаҳҳаз ба худравҳои зиреҳӣ барои таробарӣ ва разм) ва танкӣ дар артиши кишварҳои гуногун тақрибан яксон аст. Дар нерӯҳои мусаллаҳи кишварҳои НАТО (Амрико, Олмон, Фаронса ва чанде дигар) *таҳмаи пиёдагони мутурӣ* аз 3 радаи пиёдагони мутурӣ ташкил мешавад. Дар нерӯҳои мусаллаҳи бархе дигар аз кишварҳо таҳма ҳамчунин *размаи фармондеҳи*ро низ дар бар мегирад.

Таҳма дар ягонҳои размии Артиши Шуравӣ (ягонҳои тароразмӣ, танкӣ, оташборгонӣ ва ҳаводурбу чатрбоз) аз се разма ташкил мешуд. Шумораи нерӯҳои таҳма ба хешкории он вобаста аст. Масалан, дар Артиши Шуравӣ дар охири солҳои 1980-ум, таҳмаҳо вобаста ба хешкорияшон чунин шумор доштанд:

* таҳмаи тароразмӣ (дар худрави размии пиёдагон / зиреҳпӯшҳо) — 28 кас;
* таҳмаи танкӣ (ҳанги тирандози савора) — 12 кас;
* таҳмаи танкӣ (ҳанги танкӣ) — 9 кас;
* таҳмаи фармондеҳии гурдони оташборгони тӯпвора — 20 кас;
* таҳмаи танкзании гурдони пиёдагони мутурӣ — 28 кас;
* таҳмаи омод (гурдони пиёдагони мутурӣ / гурдони оташблоргон) — 20 кас;
* таҳмаи иртиботу мухобироти гурдони пиёдагони мутурӣ — 14 кас;
* таҳмаи ҳавогардзании мушакии гурдони тирандози мутурӣ — 13 кас;
* таҳмаи норинҷакандози гурдони тирандози мутурӣ — 22 кас;
* таҳмаи минандозӣ — 24 кас.

Дар Нерӯҳои мусаллаҳи Русия як *таҳмаи тароразмӣ* аз 2 — 4 *размаи тирандозӣ* иборат аст. Таҳма мусаллаҳ ба ҷангафзорҳои инфиродӣ ва гурӯҳӣ аст. 

Таҳмаҳои тирандози савора ва танкӣ метавонанд ҳам дар таркиби вашт амалиёт анҷом диҳанд ва ҳам масъулиятҳои мустақиле чун посдорӣ ва парведорӣ дошта бошанд. Бар пояи ойинномаҳои ҷангии Шуравӣ ва Русия, ҳангоми амалиёти падофандӣ таҳмаҳои тирандози савора ва танкӣ масъули дифоъ аз нуқтаи муқовимат ба паҳнои 400 метр ва жарфои 300 метр ҳастанд. Ҳангоми амалиёти офандӣ таҳма дар ҷабҳае ба паҳноии 300 метр амал мекунад. Дар артиши дигар кишварҳо низ ҳамин нишондиҳандаҳо ба кор мераванд.

Дар Артиши Амрико *таҳмаи пиёдагони мутурӣ* афзун бар 3 размаи пиёдагони мутурӣ (ҳар кадоме 9-касӣ) як *бахши фармондеҳи*ро низ дар бар мегирад, ки шумори нерӯҳои онро ба 35 кас мерасонад. *Таҳмаи танкӣ* низ ҳамчун таҳма *бахши фармондеҳӣ* дорад. Шумори нерӯҳои таҳмаи танкӣ 16 кас аст. 

*Таҳмаи пиёдагони мутурии* Артиши озодибахши халқи Чин аз 3 размаи пиёдагони мутурӣ (ҳар кадоме 12-касӣ) ва бахши фармондеҳӣ ташкил мешавад. Аммо бар хилофи кишварҳои НАТО бахши фармондеҳии таҳма дар артиши Чин танҳо фармондеҳи таҳма ва муъовини ӯро дар бар мегирад, ки дараҷаи размоварӣ дорад. Шумори нерӯҳои ин таҳма 38 кас аст.
 
*Таҳмаи пиёдаи* Нерӯҳои худбонии Ҷопон 39 сарбоз дорад, ки аз 3 размаи пиёдагон (ҳар кадоме 11-касӣ) ва бахши фармондеҳӣ (6 кас) иборат аст.

## Эзоҳ

Гурӯҳ:Артиш